Sambutan Bendesa dalam Pelantikan Ketua ST Putra Dewata 29 Maret 2009
Suksma aturan titian ring pengenter acara indik galah sane ketiba ring titian. I ratu ida dane sareng sami, sedurung titian matur sematra, ngiring dumun nunas ica ring Ida Sanghyang Widhi melarapan antuk nguncaran pengastung kara Penganjali umat “ Om Swastyastu”
Bapak Kepala desa Kedewatan sane wangiang titiang, Angga juru adat lan dinas sane wanginang titian, Uleman sareng sami sane nenten preside titiang nyeje siki2, lan krama sami sane tresna sihin titian.
Mapangawit sakeng wara nugraha miwah pasuwecan Ida Sanghyang Parama kawi, Tuhan YME, titang kejudi matur sematra, sejeroning acara” Pelantikan Pengurus Baru serta Perayaan Ulang Tahun ST Putra Dewata XXVII” sane kelaksanayang ring rahina sane mangkin Redite Umanis Langkir, tanggal masehi 29 Maret 2009.
Mantuke ring para ST, titian angayubagia pisan sejeroning Ulang Tahun puniki, saha maduluran antuk pengapti “mogi2 Ida Sanghyang Parama Kawi” asung kerta wara nugraha mapaica kerahajengan miwah kerahayuan, lamakane ST Putra Dewata dirgayusa, turmaning prasida nyarengin glaksananyang pewangunan ring jagate. Punika taler ring Pengurus anyar sane kelantik wawu, titian nunas mangde maduwe semangat baru jagi pacang nincapang program2 ST sane sampun memargi lan program anyar sane jagi pacang kerincikan.
Inggih pamidara sami sane wangingan titian….. Sane dumun ST puniki ring soang2 banjar dinas mewasta RMM, ring soang2 perbekel makarya Karang Taruna, organisasi puniki wenten ring kedinasan mawinan kelantik olih Kepala Desa, wus punika megentos malih dados STT. Wus mewasta STT malih magentos dados ST. Sane wawu, titian pinaka Bendesa Pakraman iriki ring Kedewatan melantik pengurus baru, yening rerehan ring eed utawi procedur sampun patut pisan napi mawinan asapunika, riantukan ST puniki wenten ring Desa Pakraman tur keayom olih Desa Pakraman, punika taler kegiatan ST lebih cendrung ngewangun desa Pakraman yadian di bidang adat, agama, seni lan budaye.
Ring galah sane becik puniki titian atas nama Desa Pakraman ngaturang suksma ring pengurus let lan ST sami, indik wantuan ST majeng ring desa Pakraman, inggih punika:
- Ring Parahyangan, ST sampun mewantu ngaturan ayah mereresik lan meiyas utawi mekarya penjor ritatkala nyanggre Piodalan Ageng lan mewantu Krama Desa ritatkala nedunin Ida Bhatara.
- Ring Pawongan, ST ngawentenan kegiatan Bazaar nyabran awarsa, dana punika taler katur ke desa keangge nincapang wewangunan. Pemuda ngawentenan Bazar, tetujone boyeje pacang ngruruh dana kemanten, sakemaon wantah nincapang rasa persatuan lan kesatuan ring sejeroning krama pemuda, krama desa lan krama pengele.
- Ring Palemahan, ring palemahan puniki yen wantah dados tunas titian utamane ring pengurus sane anyar mangde ngerincikan program mereresik (mebersih-bersih) ring pelemahan, ring ambal2. Utawi nandur taru sane dados angge upakara.
Ring galah puniki titian taler mapiteket inggih punika: Masa depan Desa Pakraman puniki wenten ring ida dane teruna teruni, sekadi ungkapan sane sampun keloktah “Generasi muda sebagai tulang punggun dan sebagai ujung tombak terdepan dalam pembangunan masa depan bangsa” Ini artinya mau dibawa kemana Desa Pakraman ini, kalau dibawa kearah lebih maju dan atau lebih baik, lebih sejahtera, mari kita tingkatkan sumber daya manusia dengan tekun belajar menuntut ilmu. Yening kemanah antuk titian, sami sane merupa keweruhan utawi ilmu pengetahuan bobotnyane ageng pisan, agung turmaning luhur mautama pisan, santukan manut kojaring aji, wenten kebawos:
Yan hana wang mapaweh ikang sekul, nista palania, yenging wenten anak mapaica ajeng2an, nista pikolihnyane.
Yan hana wang mapaweh ikang artha, madia palania, yening wenten anak mapaica artha brana, madia palanyane.
Yan hana wang mapaweh ikang kanie, utama palania, yening wenten anak mapaica anak Istri kania, utama palannyane.
Yan hana wang mapaweh ikang aji, tan paingan utamaning palania, yening wenten anak mapaica keweruhan utawi ilmu pengetahuan, pikolihnyane tan kadi kadi utamannyane.
Inggih duwaning asapunika sebagai generasi muda tuntutlah ilmu setinggi-tingginya, hindari miras (mabuk2an), narkoba/sex bebas, agar terhindar dari HIV/AIDS. Agar menjadi generasi muda dengan wadahnya ST Putra Dewata yang kuat dan beriman.
Ucapkan yel-yel, Hidup Putra Dewata 3x
Inggih asapunika atur titian, menawi wenten keiwangan2 titiang ring sejeroning atur sane wawu, lugrayang titian nunas pengampura
Om Shanti, Shanti, Shanti,Om